I stedet for at ende på et slagteri i Polen står knap 700 grise nu til at skulle destrueres på grund af regler for transport af svin, skriver landbrugsavisen.dk.

Regler for lang transport Transporter på mere end otte timer kræver opfyldelse af en række supplerende krav, ud over de der gælder for enhver transport samt for transporter på under otte timer, er overholdt. Reglerne afhænger af dyreart, alder o. lign. For alle arter gælder, at der skal være: Mekanisk ventilation

Temperaturmåling

Krav om minimum og maksimum temperatur i vognen

Kørsel skal indstilles, hvis temperaturen overstiger 30 grader

Større areal pr. dyr

Vanding (adgang til vand under hele transporten)

Navigationssystem (GPS)

Logplaner Kilde: Landbrug og Fødevarer, Fødevarestyrelsen

- Det er fuldstændig groteske regler, siger griseomsætter Carlo Vendelbo til DR Nyheder.

Det startede, da en lastvogn sidste torsdag skulle transportere 680 grise fra Roskilde, via Tjele ved Viborg og så til Polen, hvor først vejret kom i vejen.

Temperaturen endte over 30 grader, så chaufføren var nødt til at slippe grisene ud for, at de kunne køle af i Carlo Vendelbos eksportstald.

Men det var først efter at grisene var kølet af, at problemerne tog fart.

'Alt for rigide regler'

Siden 1. juli har Fødevarestyrelsen gjort en ekstra indsats for at overholde et kontrolkrav, der siger, at en griselasts logbog skal opdateres, hvis der sker ændringer i transporten.

Og i dette tilfælde var ændringen blot, at udgangspunktet for transporten var Tjele frem for Roskilde, da de blev lukket ud i Tjele for at køle ned.

Men ændringen i afgangsby betød, at Fødevarestyrelsen nu skulle bruge 48 timer på at godkende en helt ny logbog, trods den marginale ændring.

- Vi gennemgår hver dag mellem 100 og 200 grisetransporter, og derfor er det nødvendigt med den behandlingstid, så vi ikke godkender transporter, der er uforsvarlige, siger veterinærdirektør Per Henriksen fra Fødevarestyrelsen.

Carlo Vendelbo kalder kontrolreglerne for 'idoti og magtliderlighed' fra Fødevarestyrelsens side.

Men eftersom at Fødevarestyrelsen ikke behandler logbøger i weekenden, betyder det for griseomsætter Carlo Vendelbo, at modtageren i Polen ikke længere vil have de 680 grise til en værdi af 400.000 kroner.

- Nu vil modtageren så ikke længere tage imod dem af hensyn til deres sundhedsstatus, fordi de har stået fem dage, siger Carlo Vendelbo, der kalder reglerne alt for rigide.

'Situationen er selvforskyldt'

Per Henriksen mener, at griseomsætter Carlo Vendelbo har sat sig selv i den situation, som han står i.

- Grisene skulle afsted i torsdags. Der var meget varmt der, og det har den pågældende transportør åbenbart ikke taget i betragtning. Derfor er situationen selvforskyldt, da han kendte til temperaturen, siger Per Henriksen.

Carlo Vendelbo skyder det argument ned med, at man ikke kan forudsige med 48 timers varsel, om temperaturen kommer over eller under 30 grader.

I skrivende stund er situationen, at Carlo Vendelbo måske kan sælge de 680 grise til en modtager i Italien, men med et afslag i pris, der ifølge eget udsagn i hvert fald vil koste ham over 100.000 kroner.

Handlen er ikke sikker endnu, men én ting står fast hos griseomsætteren fra Tjele: